Erik Husfloen

Erik Husfloen (født 21. desember 1901, død 8. august 1985) var en småbruker og lokalpolitiker fra Arbeiderpartiet som var den siste ordføreren i Ytre Rendal 1956-1964 og den første ordføreren  i den nye samlede Rendalen kommune 1965-1967.

Husfloen møtte første gang i kommunestyret som varamann i 1928, var fast medlem fra 1934, og var varaordfører fra 1946. Han var også formann i skolestyret 1938–57 og i jordstyret 1938–58. Ordfører Helge Berger gikk av 28. desember 1955, på grunn av sykdom, og ble etterfulgt av Husfloen.

Han bygde opp småbruket Myrstad fra 1923.

Han sto på Hedmark Arbeiderpartis liste ved Stortingsvalget 1961, og var 7. varamann i perioden 1961–65, uten å møte. Husfloen hadde også andre verv som fulgte med ordførerembetet: styreformann for Elverum sykehus 1962–63, og styreformann for Storsteigen landbruksskole 1955–59.

Referanser 

Ap-ordførere i Hedmark
Ordførere i Rendalen